Coinbase

Coinbase on digitaalne rahakott ning virtuaalraha ehk e-raha börs, mille peakontor asub San Franciscos Californias. Coinbase tegeleb bitcoin'i, Bitcoin Cashi, Ethereumi ja litecoin'i börsil vahendamisega. Coinbase on kasutatav 32 riigis, kuid digitaalset rahakotti ning virtuaalrahaga tehinguid võimaldatakse 190 riigis üle maailma. Coinbase'il on 2017. aasta novembri seisuga umbes 13 miljonit kasutajat. 2018. aasta märtsi seisuga on Coinbase'is umbes 200 töötajat. Coinbase’i asutasid Brian Armstrong ja Fred Ehrsam 2012. aasta juunis, kui osaleti Y Combinatori idufirmade programmis. Pärast Y Combinatori programmis osalemist oli asutajatel kolm kuud aega, et idufirma käima saada, ning selle perioodi lõpus oli neil võimalus Coinbase’i investoritele esitleda. Ettevõtte eesmärgiks on ka väheste tehnikaoskustega inimeste jaoks virtuaalraha ost ja müük lihtsamaks teha. 2013. aasta mais teatas Coinbase esimese suurema rahasüsti saamisest, milleks oli 5 miljonit dollarit Union Square Venturesilt. See oli selle ajani suurim bitcoin'iga tegelevale idufirmale antud toetus. 2013. aasta detsembris sai Coinbase 25 miljonit dollarit Andreessen Horowitzilt, Union Square Venturesilt ja Ribbit Capitalilt. Kas see oli bitcoin'iga tegelevale idufirmale antud toetustest sel ajal suurim. Selleks ajaks oli Coinbase saanud 31 miljonit dollarit rahasüste. Coinbase’i esimene töötaja on Olaf Carlson-Wee. Coinbase alustas tegevust bitcoin'i (BTC) vahendamisega. 2016. aasta juulis lisati Coinbase'i Ethereumi (ETH), 2017. aasta mais litecoin'i (LTC) ning sama aasta detsembris lisati Bitcoin Cashi (BCH) tugi. Virutaalraha saatmisel, saamisel ega hoiustamisel ei pea tasu maksma. Raha vahetamise korral võib Coinbase nõuda ka tasu, mis sõltub kasutaja asukohast, maksemeetodist ja muudest asjaoluest. Maksu arvestatakse ühel meetodil kahest: 1. meetod Suurem kahest järgmisest: minimaalne tasu – kehtestatakse 200 dollarist väiksema tehingu korral ning seda kuvatakse enne tehingu sooritamist; protsentuaalne tasu – muutuv maks sõltuvalt kasutaja asukohast ning maksemeetodist. 2. meetod Protsentuaalne tasu – 1% kasutaja tehingu suurusest, kuid mitte alla 1 ega üle 50 dollari (muutuv tasu), mõnel juhul sõltuvalt kasutaja asukohast ja maksetüübist fikseeritud tasu 2,49% (fikseeritud tasu). Coinbase'il on kaks põhitoodet – Coinbase'i kasutajaliides ning GDAX (Global Digital Asset Exchange). Coinbase'i kasutajaliides võimaldab kasutajatel lihtsalt ning mugavalt osta ja müüa virtuaalraha vastavalt hetkekursile. GDAX on börs, kus saab professionaalselt osta ja müüa virtuaalraha. 2018. aasta märtsi seisuga võimaldab GDAX kauplemist 12 valuutapaariga: BTC-USD BTC-EUR BTC-GBP BCH-USD BCH-BTC BCH-EUR ETH-USD ETH-BTC ETH-EUR LTC-USD LTC-BTC LTC-EUR 2018. aasta märtsis teatas Quartz, et igakuised kaebused klientidelt on selle aasta jaanuaris hüppeliselt (rohkem kui 100%) tõusnud. Umbes pooled kaebused olid seotud probleemiga, et raha ei saadud lubatud ajaks kätte (üle 400 kaebuse 889-st). "Coinbase'i ülevaade". Vaadatud 19.03.2018. "Y Combinator osalejad". Duryee, Tricia. "Betting on Bitcoin: Coinbase Wants to Be the PayPal of Internet-Only Currency". 29. juuni, 2012. Needleman, Sarah E. "Coinbase Nabs $5M in Biggest Funding for Bitcoin Startup". 7. mai 2013. "Coinbase Raises $25M Led By Andreessen Horowitz To Build Its Bitcoin Wallet And Merchant Services". 12. detsember, 2013. Cannon, Craig. "Employee #1: Coinbase". 28. september, 2016. "Coinbase adds support for Ethereum". 21. juuli 2016. Originaali arhiivikoopia seisuga 24. november 2017. Tepper, Fitz. "Coinbase adds support for Litecoin". 3. mai 2017. Hatmaker, Taylor. "Coinbase may have given away its own Bitcoin Cash surprise". 21. detsember 2017. "Coinbase Pricing & Fees Disclosure". 14. veebruar 2018. "What is GDAX?". 14. veebruar 2018. Originaali arhiivikoopia seisuga 30. aprill 2018. Detrixhe, John. "Coinbase's customer complaints more than doubled in January". 5. märts 2018.